**MUNICIPIUL SATU MARE**

Aparatul de Specialitate a Primarului

Serviciul Patrimoniu, Concesionări, Închirieri

Direcția economică

Nr. 22865/04.04.2023

În temeiul prevederilor art. 136 alin. (8) lit. b) din OUG nr. 57/2019 privind Codul administrativ cu modificările și completările ulterioare, Serviciul Patrimoniu Concesionări Închirieri și Directorul executiv al Direcției Economice formulează următorul:

 **RAPORT DE SPECIALITATE**

la proiectul de hotărâre privind aprobarea încheierii unui act adițional la Contractul de asociere nr. 7001/14.04.1998 încheiat între Municipiul Satu Mare și S.C. Mol România Petroleum Products S.R.L.

 Prin adresa înaintată de către S.C. Mol România Petroleum Products S.R.L. nr.

B643/31.01.2023, înregistrată la Primăria Municipiului Satu Mare sub nr. 9242/09.02.2023, solicită prelungirea termenului Contractului de asociere nr. 7001/14.04.1998, cu o perioadă de 10 ani, începând cu data de 15.04.2023.

 Obiectul contractului de asociere este construirea și exploatarea de către S.C. Mol România S.R.L. a unui complex de deservire cu carburanți pe terenul în suprafață de 3220 mp, identificat cu număr cadastral 177479 Satu Mare proprietatea Municipiului Satu Mare.

 În urma verificărilor în evidențele financiar contabile, am constatat faptul că pe perioada derulării contractului societatea a achitat la termen sumele datorate conform prevederilor art. 13 din contract.

 Conform prevederilor art. 7 din contractul menționat în conținutul primului alineat, prelungirea acestuia se poate face de comun acord la solicitarea Ofertantului, cu cel puțin 3 luni înainte de expirarea acestuia. Termenul de 3 luni reprezintă un termen convențional, nu legal, stabilit de comun acord de către părți în beneficiul Municipiului Satu Mare în vederea acordării unei perioade rezonabile pentru analiza oportunității prelungirii contractului și pentru realizarea formalităților necesare încheierii unui act adițional, drept urmare se poate oricând renunța la acest termen.

 Având în vedere faptul că de la data încheierii Contractului de asociere până în prezent a trecut o perioadă de 25 ani, prin Dispoziția Primarului nr. 426/04.04.2023 s-a numit Comisia de negociere cu S.C. Mol România Petroleum Products S.R.L. care să analizeze posibilitatea creșterii procentului contribuției ofertantului, care în momentul de față este de 0,8 % din vânzări.

 În urma discuțiilor purtate cu reprezentanții S.C. Mol România Petroleum

Products S.R.L, comisia menționată la alineatul precedent a întocmit un Proces verbal de negociere, înregistrat sub nr. 22788/04.04.2023 prin care s-a propus modificarea cotei pe care Ofertantul se obligă să o plătească Acceptantului, conform art. 13 din Contractul de asociere nr. 7001/17.04.1998 încheiat între Municipiul Satu Mare și S.C. Mol România Petroleum Products S.R.L. În urma negocierii s-a ajuns la modificarea acesteia de la 0,8% la 1,1% și a sumei minime anuale de plată, de la 15 000 $ la 15 000 euro.

 Luând în considerare cele prezentate mai sus şi ţinând cont de prevederile art. 129 alin. (2) lit. c) din OUG nr. 57/2019 privind Codul administrativ, cu modificările și completările ulterioare, potrivit căruia Consiliul local are atribuţii în administrarea domeniului public și privat al municipiului, înaintăm prezentul proiect de hotărâre consiliului local cu propunere de aprobare.

 Șef Serviciu Director Executiv

 Faur Mihaela Ursu Lucica

Faur Mihaela/2 ex